62019TO0188_INF
Διάταξη του Γενικού Δικαστηρίου (όγδοο τμήμα) της 24ης Οκτωβρίου 2019 – Ηνωμένο Βασίλειο κατά Επιτροπής
(Υπόθεση T-188/19)
«Προσφυγή ακυρώσεως – Έρευνα, τεχνολογική ανάπτυξη και διάστημα – Έβδομο πρόγραμμα‑πλαίσιο της Ευρωπαϊκής Ένωσης – Λογιστικός έλεγχος – Παράλειψη συμπληρώσεως των παραστατικών ωρών εργασίας – Δαπάνες προσωπικού που κρίθηκαν μη επιλέξιμες – Απόφαση της Επιτροπής να εκδώσει τελική έκθεση λογιστικού ελέγχου – Απαράδεκτο»
1.
Προσφυγή ακυρώσεως – Προσφυγή που αφορά, στην πραγματικότητα, διαφορά συμβατικής φύσεως – Εκ νέου χαρακτηρισμός της προσφυγής – Προϋποθέσεις – Προσφεύγων ο οποίος δεν ζήτησε ρητώς τον εκ νέου χαρακτηρισμό της προσφυγής – Προσφυγή η οποία δεν στηρίζεται σε κανέναν λόγο ακυρώσεως σχετικό με παράβαση των κανόνων που διέπουν τη συμβατική σχέση
(Άρθρα 263, 272 και 288 ΣΛΕΕ)
(βλ. σκέψεις 20, 28-30)
2.
Προσφυγή ακυρώσεως – Έννομο συμφέρον – Απαίτηση υπάρξεως γεγενημένου και ενεστώτος εννόμου συμφέροντος – Εκτίμηση κατά τον χρόνο ασκήσεως της προσφυγής – Προσφυγή δυνάμενη να προσπορίσει όφελος στον προσφεύγοντα
(Άρθρο 263 ΣΛΕΕ)
(βλ. σκέψεις 37, 38, 40)
3.
Προσφυγή ακυρώσεως – Έννομο συμφέρον – Φυσικά ή νομικά πρόσωπα – Προσφυγή δυνάμενη να προσπορίσει όφελος στον προσφεύγοντα – Συμφέρον που αφορά μελλοντικές και αβέβαιες καταστάσεις – Αποκλείεται
(Άρθρο 263 ΣΛΕΕ)
(βλ. σκέψη 39)
4.
Ένδικη διαδικασία – Άσκηση αγωγής ενώπιον του Γενικού Δικαστηρίου βάσει ρήτρας διαιτησίας – Ανάκτηση απαιτήσεων της Ένωσης από τρίτους – Δημοσιονομικός κανονισμός – Αίτηση επιστροφής ποσών υπό τη μορφή χρεωστικού σημειώματος – Παραδεκτό
(Άρθρο 272 ΣΛΕΕ, κανονισμός 1605/2002 του Συμβουλίου)
(βλ. σκέψη 49)
Αντικείμενο
Προσφυγή δυνάμει του άρθρου 272 ΣΛΕΕ με αίτημα να διαπιστωθεί ότι η Επιτροπή, εκδίδοντας ως τελικό κείμενο την τελική έκθεση λογιστικού ελέγχου με αριθμό αναφοράς 14-BA 262-013 σχετικά με την εκτέλεση των συμφωνιών επιχορηγήσεως Combine, EUFAR και THOR με δικαιούχο την μετεωρολογική υπηρεσία, η οποία υπάγεται στο Υπουργείο Εμπορίου, Ενέργειας και Βιομηχανικής Στρατηγικής της Κυβερνήσεως του Ηνωμένου Βασιλείου, δεν ερμήνευσε και δεν εφάρμοσε ορθώς τις συμβατικές ρήτρες που αφορούν τα προγράμματα αυτά.
Διατακτικό
Το Γενικό Δικαστήριο διατάσσει:
1)
Απορρίπτει την προσφυγή ως απαράδεκτη.
2)
Καταδικάζει το Ηνωμένο Βασίλειο της Μεγάλης Βρετανίας και της Βόρειας Ιρλανδίας στα δικαστικά έξοδά του και στα έξοδα στα οποία υποβλήθηκε η Ευρωπαϊκή Επιτροπή.